**Alt du har brug for at vide, når du skal købe et rigtig godt TV**

Hvad er det bedste TV? Hvordan får du egentlig det bedste billede? Er farverne, kontrasten eller synsvinklen det vigtigste? Dette er tre spørgsmål, der ofte opstår, når forbrugerne leder efter et nyt TV. Selvom tv-markedet nogle gange kan føles som en jungle med hundredvis af modeller, seje produktnavne, forskellige forudsætninger og certificeringer, er det faktisk ikke så kompliceret, som det ser ud til.

Et rigtigt godt billede og et rigtigt godt TV har nogle funktioner, der er ekstra vigtige. Den første er evnen til at vise god sorthed eller kontrast, hvor de sorte dele af et billede er rigtig mørke, og de lyse dele af billedet har både livlige og skarpe farver. En vigtig del er HDR-teknologien, hvor hver farve kan vises i flere nuancer end tidligere. Et almindeligt Ultra HD-tv viser omkring 16 millioner farver, mens et tilsvarende TV med HDR viser omkring 1 milliard farver. Farverummet bliver således meget større og billedet er mere levende og autentisk.

Den anden vigtige funktion er opløsningen, der helst skal være UHD. Ultra High Definition og et skærmformat der har mindst 4K-opløsning, hvilket er 3840 x 2160 pixels. Et Ultra-HD-tv kan altså vise skarpere og mere detaljerede billeder end et "almindeligt" TV, da et UHD-tv har mindst fire gange så mange pixels.

Et TV’s synsvinkel og opdateringsfrekvens er også vigtige. Synsvinklen er, hvor skråt fra siden du kan se TV’et uden at billedet mister kontrast, farver og skarphed. Tilsvarende er det vigtigt, hvor hurtigt TV’et opdaterer billedet, som måles i Hz. Et ældre TV har ofte 50 eller 60Hz, mens nyere TV har alt mellem 100 til 200Hz i opdateringsfrekvens. Med en langsommere opdateringshastighed sløres bevægelser ofte, hvilket man undgår med en højere Hz.

Så hvilken slags TV skal du købe? I de senere år har OLED-teknologien fået mange anerkendelser i medierne, fra eksperter og forbrugere. Årsagen er enkel, det er en helt ny teknologi, der adskiller sig markant fra den gamle LCD-teknologi og skiller sig ud på alle punkter ovenfor, hvad enten det er film, tv-serier eller sport. OLED, der står for 'Organisk lysemitterende diode', er gået fra at være en temmelig ukendt teknologi for forbrugerne til at være et husholdningskoncept, der er lig med en fantastisk seeroplevelse. Det var LG, der udviklede de moderne OLED-skærme, som alle OLED-TV bruger. Skærme som LG stadig er verdens førende inden for.

Den ældre LCD-teknologi kræver, at hele skærmen er baggrundsbelyst for at filtrere lyset gennem forskellige farvefiltre og således producere billedet. På et OLED er hver pixel sin egen lyskilde, hvilket helt fjerner behovet for baggrundsbelysning og giver pixel-perfekt kontrol over de viste farver. Dette gør det muligt at få et meget skarpt og præcist billede, der giver perfekt sorthed og ekstrem detalje. Det sorte bliver virkelig helt sort, og kanterne bliver superskarpe og pixel-perfekte. Takket være dette har OLED også en uovertruffen synsvinkel, der bevarer skarphed og kontrast.

Et LCD-TV bliver også meget tykkere og mere omstændigt end et OLED-TV, da elektronikken til både billedgengivelse og belysning skal placeres bag skærmen. Da et OLED har dioder, der uafhængigt udsender lys, kræves det kun selve billedpanelet, og al elektronik kan flyttes f.eks. soundbaren eller tv-bænken.

Netop tykkelsen af LGs OLED-TV er noget, som mange er imponeret over. I vores sortiment har vi LG SIGNATURE OLED TV, der er lige under tre millimeter tykt, og som er monteret på væggen ved hjælp af et magnetiske beslag. Der er også LG OLED R, der rulles op og ned i et tv-møbel, der også kan rumme lydsystemet. Dette er to eksempler på, hvordan OLED-teknologien ikke bare giver en mere problemfri indretning til stuen, men også banede vejen for helt nye indretningsmuligheder for TV- og boligindretning.

For forbrugere der kan lide at game, har de nyeste modeller af LGs OLED-TV også flere funktioner, der virkelig bringer spiloplevelsen til et helt nyt niveau. OLED C9 har blandt andet modtaget en hyldest for sin utroligt hurtige responstid på 12ms og muligheden for at spille spil i 4K med HDR. Der er også understøttelse af Nvidia G-Sync, der giver usædvanlig lav latens og super hurtig responstid for at give den letteste og mest spændende spiloplevelse uden flimmer, tearing eller stuttering. At alle HDMI-indgange desuden overholder de nye 2.1 gør, at alle dette års OLED-modeller er fremtidssikret for den næste generation af spillekonsoller. Mange af konkurrenternes modeller har stadig HDMI 2.0, hvilket betyder, at du i fremtiden ikke får det bedste billede ud af de spil, du køber.

En ekstra fordel ved LG OLED-TV er, at det er smart. Anden generation Alpha-processor i LGs OLED W-, E- og C-serie leverer yderligere forbedret billed- og lydkvalitet gennem deep learning-teknologi. Kombinationen af deep learning og en database med visuel information giver billedprocessoren mulighed for at analysere, hvad der vises på TV’et og bruge den bedste algoritme til at forbedre materialets kvalitet. Billedprocessoren analyserer yderligere lyset i omgivelserne for at indstille TV’ets lysstyrke til den bedste seeroplevelse.

Hertil er også Magic Remote og webOS, der driver TV’et. Der kan du nemt vælge funktioner på dit TV ved at penge på TV’et med fjernbetjeningen, som også kan genkende din stemme til at skifte kanal, lydstyrke eller finde noget at se. Du kan også styre Blu-ray og hjemmebiografsystemer med fjernbetjeningen. WebOS giver dig også nem adgang til alt dit yndlingsindhold på TV2 Play, YouSee, Netlfix, Amazon Prime, YouTube, Viaplay, SF Anytime, HBO Nordic, Rakuten, Blockbuster, Spotify.

Selvfølgelig skal du ikke kun stole på vores ord, når vi siger, at OLED-TV er fantastiske, bare se på den imponerende række af priser og bedst-i-test LG OLED-TV har modtaget:

* OLED C9, ”Best in test” Forbrugerrådet TÆNK – *”LG OLED55C9PLA er den bedste 55-tommers fladskærm, som er testet i 2019. Billedet er knivskarpt, og lydkvaliteten er meget god.”*
* OLED E9, ”Specielt anbefalet” Lyd & Billede - *“Knivskarpt billede, slankt design og fed lyd: LG sætter trumf på med E9, deres måske bedste OLED-TV til dato.”*
* OLED B9, ”Specielt anbefalet”, Lyd & Billede – ”*LG’s billigste OLED-model giver fænomenal billedkvalitet til en meget overkommelig pris. Den er så god, at konkurrenterne må ryste på bukserne!”*

I august blev LG OLED E9 også kåret til "bedste premium OLED-TV" af EISA, en international organisation bestående af 61 ekspertmagasiner fra 29 lande over hele verden, og de har i de sidste 35 år valgt verdens førende forbrugerelektronik.

Hvor finder du dit næste LG OLED-TV, kan du se her: <https://www.lg.com/dk/oled-tv>